උතුරු අර්ධද්වීපයේ මන්නාරම් ධීවර වැල්ල නිතරම අලුත් ප්‍රබෝධයකින් පිරී තිබිණ. ප්‍රබෝධය ගෙන ආවේ මන්නාරම් ධීවර වැල්ල සෑම දිනකම එකිනෙකට වෙනස් අලුත් ආරම්භයන් වැල්ලට ලබාදීම හේතුවෙනි. අලුත් ආරම්භයත් සමඟින් හිමිදිරි ඇඳිරියේ ඔරුව දියත් කර දියඹට යන ධීවරයන්ට සුබ පැතීමට ධීවර ගැහැනුන් සහ ළමා ළපටින් ඒම පුරුද්දක් කරගෙන තිබිණ. හැමදාමත් ඔවුහු සුබ පැතුවේ කටපාඩම් කරගත් එකම එක වගන්තියක් පැවසීමෙනි. අරුන්දතිය ගැන ධීවරයන්ට තදබල විශ්වාසයක් තිබිණ. මඟ නොවැරදී ගොඩබිමට යාමට පාර පෙන්වනුයේ අරුන්දතී තාරකාව බව ධීවරයෝ විශ්වාස කළහ. ධීවර බිරින්දෑවරුනගේ පතිවෘතාවේ සංකේතය අරුන්දතී තාරකාව බව ධීවර ගැහැනු විශ්වාස කළහ. ධීවර ජනතාව අරුන්දතී තාරකාව දේවත්වයේලා සැලකුවේ එබැවිනි.
ධීවර බිරින්දෑවරුනගේ පතිවෘතාවේ සංකේතය කුමක්ද?
අරුන්දතී තාරකාව